Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A személyazonosító igazolvány adattartalmán túlmutató adatgyűjtést a pénzmosás megelőzéséről és megakadályozásáról szóló 1994. évi XXIV. törvény végrehajtásáról kiadott 74/1994. (V. 10.) Korm. rendelet rendelkezései sem
Paragraph Index: 1410

A személyazonosító igazolvány adattartalmán túlmutató adatgyűjtést a pénzmosás megelőzéséről és megakadályozásáról szóló 1994. évi XXIV. törvény végrehajtásáról kiadott 74/1994. (V. 10.) Korm. rendelet rendelkezései sem támasztják alá. E rendelet szerint az ügyfél azonosítása során a pénzügyi szolgáltató szervezet természetes személy esetén az ügyfél személyi igazolványának, útlevelének vagy a Magyar Köztársaság rendészeti szerve által kiállított tartózkodási engedélyének bemutatását köteles megkövetelni. A pénzügyi szolgáltató a természetes személy családi és utónevét (nők esetében leánykori családi és utónevét is), lakcímét, születési helyét, idejét, anyja leánykori családi és utónevét, az azonosító okmány számát, a kiállító hatóság megnevezését, betűjelét, külföldi természetes személy útlevelében szereplő személyazonosító adatokat, valamint a pénzügyi műveletre vonatkozó és ahhoz kapcsolódó legfontosabb adatokat köteles rögzíteni. A TAJ-szám alkalmazása a bank ügyfél-azonosítási rendszerében sérti az állampolgárok alkotmányban biztosított információs önrendelkezési jogát. A személyazonosító jel helyébe lépő azonosítási módokról és az azonosító kódok használatáról szóló 1996. évi XX. törvény alapján az azonosító kód is személyes adat, ezért azt kezelni és továbbítani csak törvényben meghatározott szabályok szerint lehet. A törvény úgy rendelkezik, hogy a taj-szám az egészségügyi, a szociális, a társadalombiztosítási

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes